OzLabs/hebrew-wiki-articles huggingface dataset:
מחוז פינגל

מחוז פינגל (באנגלית: County Fingal, באירית: Contae Fine Gall) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר סוורדס. לפי מפקד אוכלוסין משנת 2016, מתגוררים במחוז כ-296,214 תושבים, והוא המחוז השלישי בגודלו מבחינת אוכלוסייה באירלנד כולה. המחוז גובל במחוז מית' ממערב ומצפון, במחוז דרום דבלין מדרום מערב (ביניהם מפריד נהר הליפי), בעיר דבלין מדרום ובים האירי ממזרח. בשנת 1994, פוצל מחוז דבלין לארבעה מחוזות משנה:
*שטח העיר דבלין, בירת אירלנד
*מחוז פינגל
*מחוז דרום דבלין
*מחוז דן-לירי-ראת'דאון

שם המחוז נגזר מהביטוי האירי Fine Gall, שמשמעו ״שבט זר״, כך כינו האירים המקומיים את שטח האזור שבו התיישבו הוויקינגים בעבר. מחוז פינגל היה חלק מממלכת דבלין הוויקינגית בין השנים 841 ו-1169, אז נכבשה בידי ממלכת אנגליה. במחוז הייתה מדוברת עד אמצע המאה ה-19 השפה הפינגלית שנכחדה, שפת כלאיים של אנגלית עתיקה, אנגלית תיכונה, נורדית עתיקה ואירית. בשנת 1628 העניק צ'ארלס הראשון, מלך אנגליה את התואר רוזן פינגל, תואר אשר בוטל בשנת 1984.

==קישורים חיצוניים==
* 

קטגוריה:לנסטר
פינגל
מחוז דרום דבלין

מחוז דרום דבלין (באנגלית: County South Dublin, באירית: Contae Baile Átha Cliath Theas) הוא מחוז משנה באירלנד, חלק ממחוז דבלין. המחוז ממוקם בפרובינציית לנסטר, ובירת המחוז היא העיר טלאט, בו היא העיר הגדולה ביותר. לפי מפקד אוכלוסין משנת 2016, מתגוררים במחוז כ-265,205 תושבים, והוא המחוז הרביעי בגודלו מבחינת אוכלוסייה באירלנד כולה. המחוז גובל במחוז ויקלו מדרום, במחוז קילדייר מדרום מערב, בעיר דבלין ממזרח, במחוז דן-לירי-ראת'דאון מדרום מזרח ובמחוז פינגל מצפון מזרח (ביניהם מפריד נהר הליפי). בשנת 1994, פוצל מחוז דבלין לארבעה מחוזות משנה:
*שטח העיר דבלין, בירת אירלנד
*מחוז פינגל
*מחוז דרום דבלין
*מחוז דן-לירי-ראת'דאון

ערים גדולות נוספות במחוז הן לוקאן וקלונדלקין. רובו של המחוז מעויר מאוד, אך חלקים קטנים במערבו ובדרומו נשארו כפריים. לרובע ברנט בעיר לונדון ולמחוז דרום דבלין קשרי ערים תאומות.

==קישורים חיצוניים==

* 
* 

קטגוריה:לנסטר
דרום דבלין
גיל אגינסקי

גיל אגינסקי-פרץ הוא קצין צה"ל במילואים בדרגת תת-אלוף, בתפקידו האחרון כיהן כמפקד בסיס חיפה של חיל הים.

==ביוגרפיה==
אגינסקי התגייס לצה"ל ב-1988 ועשה את מרבית שירותו בחיל הים בשייטת הצוללות, כחייל וכקצין בצוללות מסדרת גל ומסדרת דולפין. פיקד על הצוללת אח"י תקומה. בשנים 2011 עד מאי 2015 פיקד על שייטת הצוללות. בתקופת כהונתו הוכנסה לשירות הצוללת הראשונה מסדרת דולפין AIP "אח"י תנין". בתפקידו הבא שירת כנספח חיל הים בארצות הברית. באוגוסט 2017 קודם לדרגת תת-אלוף ומונה למפקד בסיס חיפה. ביולי 2020 סיים את תפקידו בצה"ל.

באפריל 2022 הצטרף לחברת טורבוג'ן, העוסקת בפיתוח מיקרו-טורבינה.

==קישורים חיצוניים==

==הערות שוליים==

קטגוריה:מפקדי שייטת הצוללות
קטגוריה:מפקדי בסיס חיפה
קטגוריה:נספחי חיל הים בארצות הברית
קטגוריה:בוגרי קורס חובלים
קטגוריה:תתי-אלופים בחיל הים
קטגוריה:ישראלים שנולדו במאה ה-20
תנועת הפועלים

הדגל האדום, סמל בינלאומי של תנועת הפועלים
ציור שהופיע בעיתון "Industrial Worker" בשנת 1911 ששאל אותו מפלייר של "ברית הסוציאליסטים הרוסים" מהשנים 1900–1901
תנועת הפועלים (באנגלית: Labor movement; בצרפתית: Le mouvement ouvrier, בגרמנית: Arbeiterbewegung, בספרדית: Movimiento obrero, ברוסית: Рабочее движение, באיטלקית: Movimento operaio, בסינית: 勞工運動)
הוא שם גנרי המציין את התנועות והמפלגות שקמו, החל מעידן המהפכה התעשייתית במטרה מוצהרת לשפר את תנאי הקיום של מעמד הפועלים. הגדרה זו כוללת את הסינדיקליזם או האיגודים המקצועיים של הפועלים, וכן מפלגות פוליטיות שהתפתחו מהם או שראו עצמן המשך למאבקם של האיגודים האלה, וכמו כן במובן הרחב יותר – הצורות השונות לפעולה פוליטית וחברתית המייצגות או רואות עצמן כמייצגות את האינטרסים של מעמד הפועלים (למשל, הקואופרטיזם, המוטואליזם וכו').
*האיגודים המקצועיים של הפועלים, הידועים כ"סינדיקטים" או באנגלית "טרייד יוניונס" (trade unions) היו ארגונים קיבוציים של הפועלים השכירים שנועדו לייצג אותם ולהיאבק למען השגת תנאי עבודה ומחיה טובים יותר מידי המעבידים ולהיאבק על כינונם ויישומם של חוקי עבודה ותעסוקה שיסדירו את התנאים האלה.
*תנועת הפועלים התארגנה בארצות רבות גם באמצעות מפלגות פוליטיות – לרוב קרויות סוציאליסטיות ומונחות על ידי אידאולוגיה סוציאליסטית – שראו עצמן נציגות של העובדים השכירים, ונקראו תכופות "מפלגת עבודה" או "מפלגת פועלים". אנשים רבים וקבוצות פוליטיות מקרב מעמדות אחרים, כולל מעמדות גבוהים, שהזדהו עם מטרות תנועת הפועלים, היו חברים במפלגות אלה ואף בלטו במסגרתה.

במאה ה-19 התנועה הפוליטית הסוציאליסטית – שאימצה בחלק מהארצות האירופיות את שם התואר "סוציאל-דמוקרטית" – ראתה את עצמה כנציגה של תנועת הפועלים. עם זאת, טבע הקשרים בין האיגודים המקצועיים של הפועלים למפלגות הפוליטיות היה שונה מארץ לארץ:בבריטניה ההתפתחותה המוקדמת של התעשייה גרמה להתארגנותם המוקדמת יותר של האיגודים המקצועיים בעוד שהקמת מפלגות הפועלים, ובראשן זו הידועה כ"מפלגת העבודה" או, לפי המינוח האנגלי, מפלגת הלייבור התרחשה מאוחר יותר.
בתחילת המאה ה-20 חל פיצול בתנועה הסוציאליסטית בין המפלגות הרדיקליות יותר, הידועות כ"קומוניסטיות" שטענו כי הן נציגות אותנטיות יותר או בלעדיות של האינטרסים של הפועלים, ולבין המפלגות הסוציאל-דמוקרטיות. בנוסף עוד החל מן המאה ה-19 קם גם הזרם הפוליטי האנרכיסטי כולל גרסתו האנרכו-סינדיקליסטית שטען גם הוא למעמד של נציג אמיתי של מעמד הפועלים.

תנועת העבודה קמה כתגובה לעוולות של הקפיטליזם התעשייתי. תנועת הפועלים בצורתה הסינדיקלית ובאמצעות חלק מהמפלגות הסוציאל-דמוקרטיות – הקרויות לפעמים "רוויזיוניסטיות" התכוונה בעיקר להגן על זכויות הפועלים ולחיזוקן בתוך תוכה של החברה הקפיטליסטית. לעומת זאת האנרכיזם וכן הסוציאליזם הרדיקלי, בעיקר דרך המפלגות הסוציאל-דמוקרטיות או הסוציאליסטיות הרדיקליות – הקומוניסטיות – שאפו להחלפת השיטה הכלכלית הקפיטליסטית לחלוטין בשיטה כלכלית-חברתית חדשה, שתהיה לדעתן צודקת יותר.

==ראו גם==
*סינדיקליזם
*ארגון עובדים
*סוציאליזם
*סוציאל-דמוקרטיה
*מרקסיזם
*קומוניזם
*אנרכיזם 
*מלחמת המעמדות
*פמיניזם
*פוליטיקה שמאלנית
*שמאל רדיקלי
*יום עבודה בן 8 שעות
*אחד במאי
*האינטרנציונל
*ספרות פרולטרית
*שביתה

==קישורים חיצוניים==

אספת פועלים ב[[הייד פארק בלונדון בזמן השביתה הכללית משנת 1926]]
* 

קטגוריה:ערכים שבהם תבנית בריטניקה אינה מתאימה
קטגוריה:סוציאליזם
קטגוריה:מרקסיזם
קטגוריה:תנועות חברתיות
קטגוריה:פוליטיקה
קטגוריה:ארגונים
קטגוריה:שוק העבודה
מכנסונים

אישה לבושה במכנסונים
מכנסונים (באנגלית: Hotpants) הם גרסה קצרה יותר של מכנסיים קצרים הנלבשים על ידי נשים ובמידה פחותה יותר גם על ידי גברים. אין הגדרה ברורה המבדילה בין מכנסיים קצרים למכנסונים, והגדרה זו השתנתה לאורך השנים, אך לרוב משתמשים במונח מכנסונים לתיאור מכנסיים קצרים במיוחד, צמודים ושאורכם אינו ארוך בהרבה מקו הישבן, ולפעמים אפילו קצר ממנו. שמם נוצר מהלחם של המילה מכנסיים וקטנים.

מכנסונים נלבשו עוד מ-1930, אך היו מוגבלים לאירועי ספורט, חוף הים או מכנסי נוחות ביתיים.

בשנות ה-60 ניסו בתי אופנה רבים למצוא תחליף לחצאיות המיני הפופולריות לתקופה בעזרת משחקים עם הפרופורציות והאורך של פרטי לבוש נשי.

ב-1970 פרסם בית אופנה צרפתי WWD מכנסונים כפריט יוקרה, עשויים מסטן וקטיפה. בתי אופנה רבים אחרים אימצו את הרעיון והחלו לשווק מכנסונים זולים בכל הגזרות והבדים שהפכו במהרה לפריט אופנה פופולרי. הם החלו להופיע כמדים של מעודדות, בגדי יציאה למועדוני ריקודים ובגדי הופעה בעולם הבידור.

אחד הטיעונים לפופולריות הגואה של המכנסונים היה רצון הנשים להביע את חירותן בעקבות ההצלחות של התנועה לשחרור האשה. ההיסטוריונית ואלרי סטיל מסבירה בספרה שהמכנסונים הפכו מיד לפריט לבוש המזוהה עם מיניות, ומאמצע שנות ה-70 הפכו ללבוש של יצאניות. דוגמה לכך אפשר לראות בסרט נהג מונית בו ג'ודי פוסטר לובשת מכנסונים כשהיא מגלמת יצאנית. אימוץ המכנסונים בידי תעשיית המין פגעה בפופולריות שלהם והם נשארו פופולריים בעיקר בעולם הבידור.

משנות ה-2000 זמרות פופ רבות כגון בריטני ספירס וקיילי מינוג נהגו להופיע עם מכנסונים קצרים צמודים, ותרמו לעליה חדשה בפופולריות של המכנסונים שנמשכת על ימינו. כבגדי רחוב הם נפוצים בעיקר בקרב מתבגרות ונשים צעירות שאימצו אותם כפריט לבוש יום יומי.

==סוגי מכנסונים==
<gallery widths="150" heights="150" perrow="4">
קובץ:Wonderworld lean.jpg|מיילי סיירוס לובשת מכנסונים בהופעה 
קובץ:Dallas Cowboys Cheerleaders - Series 02 - 009.jpg|מדי מעודדת של הדאלאס קאובויס
קובץ:Vancouver Pride 2008 (30).jpg|מכנסוני ספורט
</gallery>

==ראו גם==
*מכנסיים קצרים

== קישורים חיצוניים ==

קטגוריה:מכנסיים
שלמה צופיוף

שלמה צופיוף (1876 – 1936) היה סוחר ואיש ציבור, ממנהיגי ומנכבדי העדה הבוכרית בירושלים, מייסד "בית צופיוף" בשכונת הבוכרים בעיר ומו"ל ספרי יהדות.

==קורות חיים==
נולד בבוכרה שבאוזבקיסטן בחודש אפריל 1876 (ניסן ה'תרל"ו) לדוד צופיוף. בצעירותו למד בתלמוד תורה ובבית ספר מקומי, ובסיום לימודיו החל לעסוק במסחר.

בשנת 1902 (ה'תרס"ב) ערך ביקור בן מספר חודשים בארץ ישראל, וייסד בירושלים יחד עם אביו מבנה הקדש לבני עדתו. בשנת 1904 (ה'תרס"ד) ביקר שוב בירושלים, בשל פטירת אביו, ושהה בעיר תקופה ממושכת. בתקופה זו ייסד בירושלים ישיבה על שם אביו, והקים בה ספרייה גדולה שרכש.

בקיץ של שנת 1906 (ה'תרס"ו) חזר לבוכרה, והתיישב בסמרקנד. בתקופת שהותו שם נחשב לאחד מסוחרי האריגים הגדולים בחבל טורקסטן. כן בנה בעיר מקווה ובית כנסת גדול, וייסד חברות ואגודות למען רווחת הציבור. כאות הוקרה על פעילותו, קיבל מספר אותות כבוד מהממשל הרוסי בשם הצאר ניקולאי השני.

בשל המהפכה הרוסית, נשללו ממנו על ידי ממשל ברית המועצות נכסיו, שכללו מבני פאר, בתי חרושת ומבנים ששימשו כמשכן לאגודות ציבוריות.

בין השנים 1906–1921, למרות שהתגורר בסמרקנד, ביקר לעיתים בירושלים, ולאחר מלחמת העולם הראשונה פעל לשקם את שכונת רחובות הבוכרים.

בשנת 1921 (ה'תרפ"א) עלה סופית לארץ ישראל והשתכן בירושלים. עם בואו שימש כאפוטרופוס הכללי של הקדשות העדה הבוכרית בעיר, ולאחר פטירת הרב שלמה מוסיוף בשנת 1922 (ה'תרפ"ב), מונה לשמש כראש קהילת יוצאי בוכרה בירושלים, וכל צורכי העדה נוהלו על ידו.

בירושלים ייסד בתי הקדש לעניים, ובתים נוספים בשכונת רחובות הבוכרים. כן ייסד במבנה שהקים ישיבה בשם "מדרש שלמה", בה למדו חכמי הבוכרים מדי יום זוהר, ספרי מוסר ועוד. במבנה הישיבה, המכונה כיום "בית צופיוף", שכנה ישיבת פורת יוסף לאחר נפילת הרובע היהודי בשנת 1948, וכיום פועלים במבנה שלושה בתי כנסת.

שימש כחבר "וועד העזרה לפליטים הבוכרים בירושלים", שהעלה עשרות משפחות מפליטי בוכרה ארצה. לצידו שימשו כחברי הוועד ארי ברוכוף, הרב אברהם אמינוף, הרב משה יצחקוף הכהן ועוד.

הלך לעולמו ב-30 באוגוסט 1936 (י"ב באלול ה'תרצ"ו).

=== ספרים שהוציא לאור ===
בשנת 1905 (ה'תרס"ה) לקח חלק בהוצאת תרגום התנ"ך לפרסית. בשנת 1912 (ה'תרע"ב) הדפיס ספר תהילים ייחודי למקובלים. בשנת 1919 (ה'תרע"ט) השתתף בהוצאת ספר חק לישראל, וגולת הכותרת של הוצאותיו הוא סידור התפילה "בית דוד ושלמה" שהוציא לאור בשנת 1934 (ה'תרצ"ד).

==קישורים חיצוניים==
* [https://archive.org/details/siddur-beit-david-u-shelomoh-jerusalem-1934-images/page/n3/mode/2up סידור בית דוד ושלמה] בארכיון האינטרנט (סריקה מלאה)
* 
* 

קטגוריה:ירושלים: אישים
קטגוריה:סוחרים
קטגוריה:אנשי עסקים יהודים אוזבקים
קטגוריה:יהודים בוכרים
קטגוריה:אנשי העלייה השנייה
קטגוריה:אנשי העלייה השלישית
קטגוריה:שכונת הבוכרים: אישים
קטגוריה:ארץ-ישראלים שנולדו ב-1876
קטגוריה:ארץ-ישראלים שנפטרו ב-1936
מינוי

מינוי הוא תהליך שיבוצו של אדם לתפקיד מסוים או למשרה מסוימת. לעיתים נעשה המינוי בהחלטה של הממונה על תפקיד זה, ולעיתים משמש לכך מנגנון מורכב יותר, כגון מכרז או המלצה של ועדת איתור ואישור בשלבים אחדים. לעיתים מינוי נכנס לתוקף סמוך להחלטה עליו, אך פעמים רבות, ובפרט כשמדובר בתפקיד בכיר, ההחלטה על המינוי מתקבלת חודשים אחדים טרם מימושה. מינוי של אדם נעשה על פי כישוריו והתאמתו לתפקיד, אך במגזר הציבורי נהוגים גם, בגלוי או בסתר, מינויים פוליטיים, שבהם אדם ממונה לתפקיד בזכות שיוכו המפלגתי או הפוליטי.

ממלא מקום הוא אדם שקיבל מינוי למשרה מסוימת באופן זמני, אם משום שהאדם המאייש משרה זו באופן קבוע נעדר זמנית, ואם משום שלממלא המקום אין את הכישורים הדרושים לאיוש תקני של המשרה.

מכרז הוא שיטה לאיוש משרה פנויה. בשיטה זו מפורסם תחילה מכרז פנימי, המזמין את עובדיו של אותו מקום עבודה להציע עצמם למשרה הפנויה, ואם המכרז הפנימי אינו מעלה מועמד מתאים יוצא המעסיק במכרז חיצוני, כלומר בהודעה המופנית לציבור כולו להציע מועמדות למשרה הפנויה. 

ועדת איתור היא ועדה ציבורית שתפקידה לאתר מועמדים לתפקיד בכיר. בשירות הציבורי משמשת ועדת האיתור כפשרה בין שימוש במכרז לבין מינוי חופשי על ידי הממנה, תוך ביקורת של ועדת מינויים, שכל תפקידה לוודא שהמינוי היה תקין.

בשירות המדינה בישראל מוסדרים המינויים באמצעות חוק שירות המדינה (מינויים). בשנת 1999 הוקמה הוועדה המייעצת למינוי בכירים בשירות המדינה.

==ראו גם==
* מינוי פגרה
* מינוי פוליטי

==קישורים חיצוניים==

* [https://web.archive.org/web/20131009032229/http://hebrew-academy.huji.ac.il/SHEELOT_TESHUVOT/MIVHARTESHUVOT/Pages/25071003.aspx מינוי ומנוי], באתר האקדמיה ללשון העברית

==הערות שוליים==

קטגוריה:משאבי אנוש
קטגוריה:מינהל ציבורי
מרגרט מארי

מרגרט אליס מארי (באנגלית: Margaret Alice Murray; 13 ביולי 1863 – 13 בנובמבר 1963) הייתה אגיפטולוגית, ארכאולוגית, אנתרופולוגית, והיסטוריונית אנגלית. האישה הראשונה שמונתה לתפקיד מרצה לארכאולוגיה בממלכה המאוחדת, היא עבדה בקולג' האוניברסיטאי של לונדון (UCL) מ-1898 עד 1935. היא שימשה כנשיאת אגודת הפולקלור מ-1953 עד 1955.

היא נולדה למשפחה אנגלית ממעמד כלכלי בינוני-עשיר בכלכותה, בהודו הבריטית. בנעוריה היא עברה בין הודו, בריטניה, וגרמניה. היא קיבלה הכשרה גם כאחות וגם כעובדת סוציאלית. בשנת 1894 היא עברה ללונדון והחלה ללמוד אגיפטולוגיה ב-UCL. התפתחה ידידות בינה לבין ראש המחלקה פלינדרס פיטרי, אשר עודד את הפרסומים האקדמאיים המוקדמים שלה ומינה אותה למרצה בכירה (Junior Professor) בשנת 1898. ב-1902–1903 היא לקחה חלק בחפירות של פיטרי באבידוס שבמצרים, שם גלתה את המקדש של אוסיריון, וחקרה את בית הקברות סקארה. בנוסף לעבודה שלה ב-UCL, היא גם העבירה שיעורים והרצאות במוזיאון הבריטי ובמוזיאון מנצ'סטר, שם בשנת 1908 היא הובילה את ההתרה של המומיה של Khnum-nakht, אחד מהמומיות שנמצאו בקבר של שני האחים – הפעם הראשונה שאישה פתחה מומיה בפומבי. היא גם כתבה מספר ספרים על אגיפטולוגיה המיועדים לקהל הרחב.

מארי הייתה מאוד מעורבת בתנועת הגל הראשון של הפמיניזם. היא הצטרפה לאיחוד הנשים הפוליטי והחברתי והקדישה זמן רב בשיפור מעמד נשים ב-UCL. כשלא יכלה לחזור למצרים בשל מלחמת העולם הראשונה, היא ריכזה את המחקר שלה על השערת כת-המכשפות, תאוריה שציד המכשפות בעידן המודרני-מוקדם של הנצרות היה ניסיון לכיבוי שרידים של דת פגנית קדם-נוצרית. למרות שמאוחר יותר התאוריה נשללה מבחינה אקדמית, היא צברה תשומת לב נרחבת, והייתה לה השפעה משמעותית על התנועה הדתית ויקה.

משנת 1921 עד שנת 1931 מארי התעסקה בחפירות של אתרים פרהיסטוריים במלטה ובמנורקה, ופיתחה את העניין שלה בפולקלור. היא קיבלה תואר דוקטור לשם כבוד בשנת 1927, ומונתה כפרופסור-חבר בשנת 1928, ופרשה מן UCL ב-1935. באותה שנה היא הגיע לארץ ישראל כדי לסייע לפיטרי בחפירת תל אל-עג'ול ובשנת 1937 היא הובילה חפירה קטנה ליד פטרה בירדן. בתור נשיאת אגודת הפולקלור היא הרצתה במוסדות כמו אוניברסיטת קיימברידג', והמשיכה לפרסם באופן עצמאי עד יום מותה.

העבודה של מארי באגיפטולוגיה וארכאולוגיה זכתה לשבחים וזיכתה אותה בכינוי "הזקנה המכובדת של האגיפטולוגיה". לעומת זאת, העבודה שלה בהיסטוריה של הכישוף והפולקלור קיבלה ביקורת קשה בעולם האקדמי. היא ידועה גם בכינוי "הסבתא של הוויקה".

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:אנתרופולוגים בריטים
קטגוריה:פמיניסטיות בריטיות
קטגוריה:ארכאולוגיות בריטיות
קטגוריה:ארכאולוגים בריטים
קטגוריה:אגיפטולוגיות
קטגוריה:אגיפטולוגים
קטגוריה:סופרות אנגליות
קטגוריה:היסטוריוניות בריטיות
קטגוריה:בריטיות שהגיעו לגיל מאה
קטגוריה:בריטיות שנולדו ב-1863
קטגוריה:בריטיות שנפטרו ב-1963
קטגוריה:בריטים שנפטרו ב-1963
הצהרה על חירות האינטרנט

ההצהרה על חירות האינטרנט (אנגלית: Declaration of Internet Freedom) היא הצהרה להגנת החירויות ברשת האינטרנט שנחתמה על ידי עשרות ארגונים אזרחיים, אנשי אקדמיה, יזמים טכנולוגיים ופעילי רשת ביוני 2012. בין החותמים אמנסטי אינטרנשיונל, קרן החזית האלקטרונית, ארגון "עיתונאים ללא גבולות" וקרן מוזילה.

ההצהרה תומכת בביסוס חמישה עקרונות למדיניות האינטרנט:

== רקע ==
ההצהרה הייתה אחד מצעדי המחאה נגד הצעת חוק SOPA שהוגשה לקונגרס האמריקאי למנוע הפרת זכויות יוצרים ולמניעת פיראטיות ברשת. הצעת החוק נמשכה בסופו של דבר. עד למשיכת הצעת החוק, קואליציה של ארגונים ופעילי זכויות דיגיטליות החלו לעבוד על מה שבסופו של דבר התגבש להצהרה על החירות באינטרנט. הקואליציה כללה ארגונים מגוונים ועל מנת להגיע להסכמה ההצהרה כללה את עקרונות הליבה של החופש באינטרנט. הגרסה הסופית של ההכרזה כוללת רק חמישה עקרונות ו-104 מילים באנגלית. ביטויים כמו "נייטרליות הרשת" ו"רפורמה בתחום הפטנטים" נעדרים מהמסמך. ההצהרה פורסמה ונחתמה ב-2 ביוני 2012 ותורגמה במאמץ משותף של כותבים, בלוגרים ופעילים דיגיטליים החברים בקהילה הבינלאומית Global Voices Online. עד סוף השבוע הראשון של אוגוסט 2012, ההצהרה תורגמה ל-70 שפות על ידי מתנדבים מתרגמים.

== ניסוח ==
ההצהרה כתובה בגוף ראשון יחיד רבים ומתחילה במשפט "אנו מאמינים שאינטרנט חופשי ופתוח יכול להביא לעולם טוב יותר." השאלה העולה היא מי הם "אנו"? בשם מי חתמו חותמי ההצהרה? אחד ההסברים לניסוח הוא שההצהרה היא נורמות שצריך לשאוף אליהם ואם הן מופרות הן פוגעות ב"כולנו" ועלינו להתנגד להפרות. הסבר נוסף הוא שההצהרה צריכה להיות "מצפן" לפעילים באינטרנט, לחברות מסחריות ומדינות להתנהלות במרחב הווירטואלי שלא מפסיק להתרחב ולגדול.

==ראו גם==
* הצהרת העצמאות של הסייברספייס

==קישורים חיצוניים==
* 

== הערות שוליים ==

קטגוריה:יצירות משנת 2012
קטגוריה:תרבות אינטרנט
קטגוריה:עצומות
קטגוריה:צנזורה באינטרנט
יחסי אירלנד–קנדה

בין הרפובליקה של אירלנד לבין קנדה מתקיימים יחסים ידידותיים. במאה ה-19 וה-20 הייתה הגירה אירית רחבה לקנדה, ונכון למפקד האוכלוסין של 2011 כ-4.5 מיליון מאזרחי קנדה, כ-14% מאוכלוסיית קנדה כולה, טענו כי שורשיהם אירים. לפיכך, היחסים בין שתי המדינות מתמקדים בעיקר בהיסטוריה המשותפת של שני העמים, ובשורשים האיריים של הקנדים. שתי המדינות הן ריבוניות וחברות בארגון לשיתוף פעולה ולפיתוח כלכלי, באומות המאוחדות ובארגון הסחר העולמי.

== ייצוג וביקורים רשמיים ==
קנדה מיוצגת באירלנד באמצעות שגרירות שהיא מחזיקה בדבלין, בירת המדינה. ואירלנד מיוצגת בקנדה באמצעות שגרירות שהיא מחזיקה באוטווה, בירת המדינה.

ביקורי ראש ממשלת קנדה באירלנד

* 1961 - ג'ון דיפנבייקר
* 1975 - פייר אליוט טרודו
* 1991 - בריאן מלרוני
* 1999 - ז'אן קרטיין
* 2005 - פול מרטין
* 2013 - סטיבן הרפר
* 2017 - ג'סטין טרודו

ביקורים של נשיא אירלנד וטישך אירלנד בקנדה 

* 1948 - טישך ג'ון קוסטלו
* 1964 - נשיא אירלנד איימון דה ואלירה
* 1985 - טישך גארט פיצג'רלד
* 1994 - נשיאת אירלנד מארי רובינסון 
* 1998, 2007 - נשיאת אירלנד מארי מקאליס 
* 2005 - טישך ברטי אהרן
* 2017 - טישך אנדה קני

== סחר ==
בשנת 2015 הסחר בין שתי המדינות נאמד ב-2.2 מיליארד דולר קנדי. הייצוא העיקרי של קנדה לאירלנד הוא כימיקלים, ייצוא בולט נוסף הוא מכוניות וציוד להן. גם הייצוא העיקרי של אירלנד לקנדה הוא כימיקלים והוא מהווה חלק ארי יותר מחלקו בייצוא הקנדי. באוקטובר 2016 חתמו קנדה והאיחוד האירופי (בו אירלנד היא מדינה חברה) על הסכם סחר חופשי.

==קישורים חיצוניים==

== הערות שוליים ==
ישעיהו מאורי

ישעיהו מאורי (24 באפריל 1937 – 8 ביולי 2021) היה פרופסור בחוג למקרא באוניברסיטת חיפה.

== ביוגרפיה ==
בשנת תשל"ו (1975) קיבל מאורי תואר דוקטור מהאוניברסיטה העברית בירושלים. עבודת הדוקטור שלו עסקה בנושא "תרגום הפשיטתא לתורה בזיקתו למקורות הפרשנות היהודית" בהדרכתו של משה גושן גוטשטיין.

כיהן כמרצה בחוג למקרא באוניברסיטת חיפה, וכן במכללת שאנן, שבה היה ראש החוג למקרא. לימד גם במחלקה לתנ"ך באוניברסיטת בר-אילן.

תחומי המחקר העיקריים שלו היו: תולדות נוסח המקרא; מגילות מדבר יהודה; המקרא בספרות חז"ל; תרגום המקרא לארמית וסורית; פרשנות המקרא היהודית בימי הביניים.

== ספריו ==
* תרגום הפשיטתא לתורה והפרשנות היהודית הקדומה, הוצאת מאגנס, ירושלים, תשנ"ה 
* סוגיות בנוסח המקרא ובפרשנותו, הוצאת שאנן, חיפה תש"פ
* יוסף ואחיו, קריית שמואל 2014. 

== ממאמריו ==
* "השפעת המדרש על תרגום הפשיטתא לתורה בבחירת המילים", תרביץ מו (תשל"ז), עמ' 212–230.
* "על יחסו של תרגום התורה המיוחס ליונתן בן עוזיאל למקורות ההלכה", תעודה ג (תשמ"ג), עמ' 235–250.
* [http://mikranet.cet.ac.il/pages/item.asp?item=18503%20%20%20%20%20%20%20%20%20%20%20%20&author=1935 "מדרשי חז"ל כעדות לחילופי נוסח במקרא: תולדות המחקר ויישומו במהדורת 'מפעל המקרא'",] עיוני מקרא ופרשנות ג, ספר זיכרון למשה גושן-גוטשטיין, בעריכת משה בר-אשר ואחרים, רמת גן תשנ"ג, עמ' 267–286.
* "'תיקון סופרים' ו'כינה הכתוב' בפירוש רש"י למקרא", נטיעות לדוד: ספר היובל לדוד הלבני, בעריכת יעקב אלמן, אפרים בצלאל הלבני וצבי אריה שטיינפלד, ירושלים תשס"ה, עמ' צט–קח.
* "'אגדות חלוקות' בפירוש רש"י למקרא", שנתון לחקר המקרא והמזרח הקדום 19 (2009), עמ' 155–207.

==קישורים חיצוניים==
* [http://mikrarevivim.blogspot.com/2021/07/2021-1937.html פרופ' ישעיהו מאורי (1937–2021) – דברי הוקרה], בבלוג של ד"ר לאה מזור, 9 ביולי 2021
* [http://mikrarevivim.blogspot.com/2021/07/blog-post_68.html לזכרם: ישעיהו מאורי ע"ה – מודעת אבל], בבלוג של ד"ר לאה מזור, 8 ביולי 2021
* 
* 

קטגוריה:סגל אוניברסיטת חיפה: מקרא
קטגוריה:חוקרי מקרא ישראלים
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו ב-1937
קטגוריה:ישראלים שנפטרו ב-2021
גינטר קורטן

גינטר קורטן (בגרמנית: Günther Korten; 26 ביולי 1898 – 22 ביולי 1944), היה גנרל-אוברסט בלופטוואפה, אשר כיהן כראש המטה הכללי של הלופטוואפה, ונרצח מהלך קשר העשרים ביולי.

==ביוגרפיה==
===קריירה מוקדמת===
קורטן נולד ב-26 ביולי 1898 בקלן, לאדריכל הוגו קורטן (1855-1931) ואשתו מארי קורטן (1866-1942). עם פרוץ מלחמת העולם הראשונה התגייס קורטן לצבא האימפריה הגרמנית, והצטרף לרגימנט הארטילריה ה-34 (לורן ה-2). לאחר מכן עבר קורטן לשרת כצוער בגדוד הנדסה, ובשנת 1915 אף הועלה לדרגת לוטננט.

לאחר המלחמה הצטרף קורטן לרייכסווהר, ושירת בחיל ההנדסה, ובשנת 1925 הועלה לדרגת אובר לוטננט. בשנת 1926 עבר קורטן קורס טיס, ובשנת 1928 נשלח לברית המועצות באתר בסיס ליפצק, שם התאמנו טייסים גרמנים לצורך הקמת חיל אוויר, דבר שנאסר על גרמניה בחוזה ורסאי. בשנת 1934 הצטרף קורטן ללופטוואפה, שהוקם לאחר עליית היטלר לשלטון, ושימש בו כקצין מטה. בשנת 1939 הועלה קורטן לדרגת אוברסט, ומונה לראש מטה צי האוויר הרביעי, אשר היה מוצב באוסטריה.

===מלחמת העולם השנייה===
בתחילת 1940 עבר קורטן לכהן כראש המטה הכללי של צי האוויר השלישי, והשתתף עמו במהלך המערכה על צרפת ובמהלך הקרב על בריטניה, וב-19 ביולי אותה שנה הועלה קורטן לדרגת גנרל מיור. בשנת 1941 חזר קורטן לצי האוויר הרביעי, והשתתף עמו במהלך המערכה בבלקן ובמהלך מבצע ברברוסה, וב-3 במאי קיבל את עיטור צלב האבירים של צלב הברזל. באוגוסט 1942 הועלה קורטן לדרגת גנרל לוטננט, ומונה למפקד כוחות האוויר בגזרת סטלינגרד - לופטוואפנקומנדו דון, וב-29 בדצמבר אותה שנה קיבל את עיטור הצלב הגרמני בזהב. בתחילת 1943 הועלה קורטן לדרגת גנרל חיל האוויר, וב-12 ביולי אותה שנה מונה למפקד צי האוויר הראשון. ב-25 באוגוסט אותה שנה מונה קורטן לראש מטה הלופטוואפה, לאחר שראש המטה הקודם הנס ישונק התאבד.

===מותו===
הלווייתו של קורטן
ב-20 ביולי 1944 היה קורטן במאורת הזאב בתדרוך אצל אדולף היטלר, בדיוק באותו יום שקלאוס שנק פון שטאופנברג החליט להתנקש בחיי היטלר והניח תיק ובו פצצה מתחת לשולחן דיונים בחדר בו שהה היטלר. קורטן נפצע אנושות עקב הפיצוץ, ומת כעבור יומיים ב-22 ביולי. קורטן נקבר בהלווייה צבאית באנדרטת טננברג, ולאחר מותו הועלה לדרגת גנרל-אוברסט.

==קישורים חיצוניים==

קטגוריה:חיילי הרייכסווהר
קטגוריה:גנרלים בלופטוואפה
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:נפגעי קשר העשרים ביולי
קטגוריה:גרמנים שנולדו ב-1898
קטגוריה:גרמנים שנפטרו ב-1944
נבחרת איטליה בכדורסל נשים

נבחרת איטליה בכדורסל נשים היא קבוצת כדורסל הנשים הלאומית של איטליה. הנבחרת השתתפה ב-5 אליפויות עולם אך לא זכתה באף מדליה.

הנבחרת זכתה באליפות אירופה בכדורסל נשים כאשר היא התקיימה באיטליה בשנת 1938.

==הישגי הנבחרת==
===אולימפיאדות===

===אליפויות העולם===

===אליפויות אירופה===

==קישורים חיצוניים==

* 
* [https://www.fiba.basketball/federation/Italy נתונים מאתר פיב"א]

==הערות שוליים==

איטליה
קטגוריה:איטליה: כדורסל
קטגוריה:נבחרות איטליה
קטגוריה:איטליה: ספורט נשים
קונרד אלברכט

קונרד אלברכט (בגרמנית: Conrad Albrecht; 7 באוקטובר 1880 – 18 באוגוסט 1969), היה אדמירל גרמני במלחמת העולם השנייה.

==ביוגרפיה==
אלברכט נולד ב-7 באוקטובר 1880 בברמן, ובשנת 1899 התגייס לצי הקיסרי הגרמני. אלברכט עשה את הטירונות שלו על האונייה "שטוש", ובשנת 1909 הועלה לדרגת קפיטן-לויטננט. עם פרוץ מלחמת העולם הראשונה מונה אלברכט למפקד שייטת ספינות הטורפדו בפלנדריה, ובשנת 1916 הועלה לדרגת קורבטנקפיטן. בינואר 1917 מונה אלברכט למפקד שייטת המשחתות בפלנדריה, וכיהן בתפקיד זה עד סוף המלחמה.

לאחר המלחמה שירת אלברכט בבסיס הימי בים הבלטי, ובספטמבר 1920 מונה למפקד שייטת שולות המוקשים I. ב-27 במרץ 1923 הועלה אלברכט לדרגת פריגטנקפיטן, ומונה למפקד בסיס הצי בקיל. ב-1 במאי 1925 העלה אלברכט לדרגת קפיטן צור זי ומונה לראש מטה בסיס הצי בים הבלטי. בדצמבר 1928 הוא מונה לראש אגף משאבי אנוש במפקדת חיל הנחתים, ב-1 באפריל 1930 הוא הועלה לדרגת קונטר-אדמירל, וב-29 בספטמבר אותה שנה מונה למפקד כוחות הסיור של הצי.

ב-1 באוקטובר 1932 הועלה אלברכט לדרגת ויצה-אדמירל, ומונה למפקד בסיס הצי בים הבלטי, תפקיד אותו מילא עד ה-4 ביולי 1935. ב-1 בדצמבר 1935 הועלה אלברכט לדרגת אדמירל, וב-1 בנובמבר 1938 מונה למפקד קבוצת הצי מזרח. ב-1 באפריל 1939 הועלה אלברכט לדרגת גנרל-אדמירל, ובמהלך הפלישה לפולין פיקד על כוחות הצי שהשתתפו במערכה.

ב-31 בדצמבר 1939 פרש אלברכט מהצי, וב-18 באוגוסט 1969 מת בביתו בהמבורג.

==קישורים חיצוניים==

* [https://www.webcitation.org/query?url=http%3A%2F%2Fwww.geocities.com%2F%257Eorion47%2FWEHRMACHT%2FKRIEGSMARINE%2FGeneraladmirals%2FALBRECHT_CONRAD.html&date=2010-02-13 קונרד אלברכט] 

קטגוריה:ימאי הצי הקיסרי הגרמני
קטגוריה:חיילי הרייכסווהר
קטגוריה:אדמירלים בקריגסמרינה
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל

קטגוריה:גרמנים שנולדו ב-1880
קטגוריה:גרמנים שנפטרו ב-1969
התעלה הצפונית (האיים הבריטיים)

התעלה הצפונית (באנגלית: North Channel, בגאלית סקוטית ובאירית: Sruth na Maoile, בסקוטית: the Sheuch, הייתה ידועה בעבר כתעלה האירית) היא מצר ים באוקיינוס האטלנטי החוצץ בין צפון מזרח האי אירלנד לבין דרום מערב סקוטלנד שבבריטניה הגדולה.

התעלה הצפונית מחברת את הים האירי לאוקיינוס האטלנטי. הנקודה הדרומית ביותר שלה היא צוק גאלוויי שבסקוטלנד וצוק בליקינטין שבצפון אירלנד, ואילו הנקודה הצפונית ביותר בין פורטנהבאן שבסקוטלנד לצוק בנביין שבצפון אירלנד. אורך חלקה הצר ביותר של התעלה הוא 21 ק"מ ואילו חלקה העמוק ביותר מגיע ל-300 מטרים מתחת לפני הים. יש הקוראים לבנייתה של תעלה או גשר שיעברו מתחת או מעל לתעלה הצפונית, בעיקר מצד היוניוניסטים מצפון אירלנד, אך עד היום הרעיון לא הובא לידי מימוש.

==קישורים חיצוניים==

* 

קטגוריה:קצרמר גאוגרפיה של סקוטלנד
קטגוריה:קצרמר צפון אירלנד
קטגוריה:קצרמר גאוגרפיה של אירלנד
קטגוריה:אירלנד: גאוגרפיה
קטגוריה:ימים באוקיינוס האטלנטי
קטגוריה:מצרי ים
קטגוריה:צפון אירלנד: גופי מים
קטגוריה:סקוטלנד: גופי מים
קטגוריה:הממלכה המאוחדת: מצרי ים
React

React (לעיתים נכתבת כ-React.js או ReactJS) היא ספריית קוד פתוח בשפת ג'אווה סקריפט המשמשת לפיתוח ממשק משתמש לאתרים.

React פותחה על ידי ג'ורדן וולקה, מפתח תוכנה בחברת פייסבוק (מטא). הוא הושפע מ-AngularJS ו-XHP, שהייתה ספריית PHP לניהול רכיבי HTML. הספרייה הושמשה לראשונה בדף הבית של פייסבוק בשנת 2011 ובהמשך באינסטגרם ב-2012. הספרייה שוחררה כקוד פתוח במאי 2013. בתחילת 2015 פרסמה פייסבוק ספרייה נוספת בשם ריאקט נייטיב המאפשרת פיתוח ממשקי משתמש ל-iOS, אנדרואיד ול-Microsoft Windows (UWP). ספרייה זו מתחרה בפלטפורמות לבניית אפליקציות היברידיות כגון אפאצ'י קורדובה.

אחת התכונות המרכזיות של React היא השימוש ב-Virtual Document Object Model או Virtual DOM. הספרייה יוצרת מבנה נתונים בזיכרון, מחשבת את השינויים הנדרשים ובכך מעדכנת את ה-DOM ביעילות.

בעזרת טרנס-קומפיילר (כמו Babel.js) רכיבי React יכולים להכתב בשפת JSX, הרחבה של ג'אווה סקריפט המאפשרת תגיות HTML בתוך הקוד. במהלך הטרנספילציה, תגיות ה-HTML מתרגמות לקריאות לפונקציות ג'אווה סקריפט של React ומעדכנות את ה-Virtual DOM לפי הצורך.

Next.js היא ספריית React המאפשרת מספר תכונות נוספות, כולל עיבוד בצד השרת ויצירת אתרים סטטיים.

==קישורים חיצוניים==

* 

==הערות שוליים==

קטגוריה:JavaScript
קטגוריה:ספריות תוכנה
קטגוריה:פייסבוק
קטגוריה:תוכנה חופשית
הנס קרמר

גנרל חיל השריון הנס קרמר (בגרמנית: Hans Cramer; 13 ביולי 1896 – 28 באוקטובר 1968) היה מפקד בכיר בוורמאכט במלחמת העולם השנייה.

==ביוגרפיה==
===תחילת דרכו===
קרמר נולד ב-13 ביולי 1896 בעיר מינדן שהשתייכה אז לקיסרות הגרמנית.

עם פרוץ מלחמת העולם הראשונה באוגוסט 1914 התגייס לצבא הקיסרות הגרמנית והוצב ברגימנט הרגלים ה-15 (הווסטפאלי ה-2 - פרדריק, נסיך הולנד). הוא לחם בחזית המערבית, וב-25 בדצמבר של אותה שנה הועלה לדרגת לויטננט. הוא מילא תפקידי מטה שונים ברגימנט שלו, לפני שב-1918 הועבר לרגימנט הרגלים ה-55 (הווסטפאלי ה-6 - פרידריך וילהלם פון בילוב). באוגוסט של אותה שנה הוא נפל בשבי הצבא הבריטי, ושוחרר לאחר המלחמה.

על חלקו במלחמה הוענקו לו שתי מחלקות של צלב הברזל וכן אות הפציעה. הוא הצטרף לרייכסווהר ונותר בו אף לאחר המעבר לצבא של 100,000 איש במסגרתו סולקו קצינים זוטרים רבים. ב-1 באפריל 1925 הוא הועלה לדרגת אובר-לויטננט, ומילא תפקידי מטה ברגימנטים שונים. ב-1 בפברואר 1931 הועבר לחיל הפרשים והוענקו לו דרגה של ריטמייסטר. ב-1 ביולי 1933 הוצב במטה דיוויזיית הפרשים ה-1. בקיץ 1934 הוא החל ללמוד בבית הספר לפרשים, וב-1 בינואר 1936 הועלה לדרגת מיור. ב-1 בפברואר 1939 הועלה לדרגת אוברסט-לויטננט ומונה למפקד גדוד פרשים.

===מלחמת העולם השנייה===

עם גדוד הפרשים שלו, השתתף קרמר במערכה בפולין אשר החלה את מלחמת העולם השנייה. לאחר מכן לחם במערכה על צרפת ועל ארצות השפלה, וב-1 בנובמבר 1940 עזב את הפרשים לטובת חיל השריון. הוא אימן יחידות טנקים במסגרת דיוויזיית הפאנצר ה-10, וב-25 במרץ 1941 מונה למפקד רגימנט הפאנצר ה-8 של דיוויזיית הפאנצר ה-15. באפריל של אותה שנה הוא נשלח למערכה בצפון אפריקה. ב-16 ביוני הוא נאלץ לוותר על תפקידו כמפקד הרגימנט, כיוון שנפצע במהלך מבצע בטלאקס. על חלקו במבצע הוענק לו צלב האבירים של צלב הברזל.

באמצע ספטמבר 1941 הוא הוחזר לפקד על רגימנט הפאנצר ה-8, וב-1 באוקטובר של אותה שנה הועלה לדרגת אוברסט. ב-5 במרץ 1942 הוענק לו הצלב הגרמני בזהב. ב-1 במרץ של אותה שנה הוא הועבר ל-OKH. ב-1 בנובמבר 1942 הועלה לדרגת גנרל מיור וב-19 בנובמבר מונה למפקד קורפוס הפאנצר ה-48. הוא החזיק בתפקיד רק עד 26 בנובמבר. ב-10 בפברואר 1943 הוא הועלה לדרגת גנרל לוטננט, וב-5 במרץ של אותה שנה מונה למפקד קורפוס אפריקה. ב-1 במאי הוא הועלה לדרגת גנרל חיל השריון, ולחם במסגרת המערכה בתוניסיה. הוא נפל בשבי הבריטי, אולם שנה לאחר מכן שוחרר במסגרת עסקת חילופי שבויים. הוא נחשד בשותפות בקשר העשרים ביולי, ולפיכך נאסר בכלא של הגסטאפו בפרינץ אלברכט שטראסה. הוא שוחרר בספטמבר, אולם סולק מהצבא. למרות זאת, במאי 1945 הוא נלקח בשבי בעלות הברית ושוחרר רק בתחילת 1946.

לאחר המלחמה חי קרמר בעיר הולדתו מינדן, ומת ב-28 באוקטובר 1968 בגיל 72.

==קישורים חיצוניים==

* [http://lexikon-der-wehrmacht.de/Personenregister/C/CramerHans-R.htm הנס קרמר] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב האבירים
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1896
קטגוריה:גרמנים שנפטרו ב-1968
Mo Bounce

Mo Bounce (בעברית: עוד קצב) הוא סינגל שהוקלט על ידי הראפרית האוסטרלית איגי אזליה. השיר יצא לאור ב-23 במרץ 2017. למרות שהסינגל נכשל מבחינה מסחרית, השיר הצליח להיכנס לכמות נכבדת של מצעדים, ובשיאו הצליח להגיע אל המקום ה-13 במצעד הגרמני.

את עטיפתו של השיר פרסמה אזליה בחלקים שונים ברשתות החברתיות, חלק מהתמונות היו GIF, חלקן היו חתוכות, ולבסוף היא העלתה את העטיפה המלאה.

== וידאו קליפ ==
לשיר יצא ווידאו קליפ אשר צולם בהונג קונג. ב-24 במרץ 2017, העלתה הזמרת את הווידאו קליפ המלא לערוץ ה-Vevo שלה. ב-24 השעות הראשונות שלו ביוטיוב, צבר הווידאו קליפ למעלה מ-3.5 מיליון צפיות. בווידאו קליפ ניתן לראות את אזליה ורקדניות אחרות ברחובות הונג קונג, כשהן רוקדת טוורק בלבוש פרובוקטיבי ומינימלי. הווידאו קליפ נכון ל-17 באוגוסט 2017, צבר למעלה מ-40 מיליון צפיות.

== רשימת השמעה ==
* (Digital download (Explicit version
# Mo Bounce" – 3.42"
* (Digital download (Clean version
# Mo Bounce" – 3:42"
* (Digital download (Remixes EP
# Mo Bounce" (Deadly Zoo Remix) – 3:20"
# Mo Bounce" (Eden Prince Remix) – 3:02"
# Mo Bounce" (Dirtcaps Remix) – 3:38"

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי איגי אזליה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:שירים על בוטוקס
קטגוריה:סינגלים בהוצאת דף ג'אם רקורדינגס
Switch (שיר)

Switch (בעברית: החלף) הוא סינגל שהוקלט על ידי הראפרית האוסטרלית איגי אזליה בשיתוף הזמרת הברזילאית אניטה. השיר יצא לאור ב-19 במאי 2017, תחת חסותה של חברת התקליטים דאף ג'אם. בשונה מדרך פרסום העטיפה של "Mo Bounce", העלתה אזליה את העטיפה של "Switch" לאינסטגרם שלה במלואה, ללא חלקים או חתיכות אשר היה צריך להרכיב.

== וידאו קליפ ==
לשיר צולם ווידאו קליפ, אך מכיוון שחברת התקליטים של אזליה הקשתה עליה בהוצאת האלבום, היא אסרה על אזליה לעלות את הקליפ לערוץ ה-Vevo שלה, ובעקבות זאת מעריציה העלו מספר פעמים את הקליפ בערוצים שונים ביוטיוב, וחברת ההקלטות של אזליה מחקה כל אחד מהם מסיבה של זכויות יוצרים.

בקליפ ניתן לראות את אזליה ואניטה כשהן מחליפות צבעים כשם השיר "החלף", כשהן שרות את הפזמון. הווידאו קליפ צולם במקום שנראה כמו יער, שם הם נראות כשהן אוחזות בתנינים מזכוכית, משתזפות על מזרנים, לבושות כמו יגוארים וכולי.

כיוון שאזליה לא העלתה את הווידאו קליפ המלא לערוצה, היא העלתה הופעה שצברה כמות רבה של צפיות, וחמישה רמיקסים שזכו גם כן להצלחה מתונה.

== רשימת השמעה ==
* הורדה דיגיטלית (גרסה לא מצונזרת)

# "Switch" (בשיתוף אניטה) – 3:09"
* הורדה דיגיטלית (מיני-אלבום רמיקסים)

# "Switch" (אניטה) (הרמיקס של לאוד לוקסורי) – 3:20
# "Switch" (בשיתוף אניטה) (הרמיקס של אזאר) – 3:15
# "Switch" (בשיתוף אניטה) (הרמיקס של פיניקס פאול) – 4:10
# "Switch" (בשיתוף אניטה) (הרמיקס של וארטי) – 3:34
# "Switch" (בשיתוף אניטה) (הרמיקס של טום סוון) – 3:42

== מיקומי שיא ==
השיר נכשל במצעדים, אך בכל זאת הצליח להיכנס אל המקום ה-13 במצעד שבולוניה.

== נתוני מכירות ==
{| class="wikitable sortable"
!מקום
!תארים
!מכירות
|-
!ברזיל (Pro-Música Brasil)
|פלטינה
|40,000
|}

== קישורים חיצוניים ==

== הערות שוליים ==

קטגוריה:שירי איגי אזליה
קטגוריה:שירי אניטה
קטגוריה:שירים באנגלית
קטגוריה:שירים שנכתבו על ידי איגי אזליה
קטגוריה:סינגלים בהוצאת דף ג'אם רקורדינגס
פואד עאזם

פואד מוחמד עאזם הוא רופא בכיר בתחום המיילדות והגינקולוגיה ונחשב לאחד המומחים הגדולים בתחום הפריון בישראל ובעולם. מכהן כפרופסור מן המניין בבית הספר לרפואה ע"ש סאקלר באוניברסיטת תל אביב וכמנהל המכון לפריון והיחידה להפריה חוץ גופית בבית החולים ליס לנשים וליולדות במרכז הרפואי תל אביב על שם סוראסקי, שם הוא בנוסף מנהל את השירות לשימור פוריות ואת השירות לתרומת ביציות.

==ביוגרפיה==
עאזם נולד בטייבה. אִמו סלימה הייתה עקרת בית ואביו מוחמד היה חקלאי. עאזם גדל בטייבה עם חמש אחיותיו ושני אחיו והשלים שם את לימודיו היסודיים. בילדותו הוכר כילד מחונן והשתלב במסגרת העשרה תחת ניהולה של דר אריקה לנדאו. עאזם השלים את לימודיו העל יסודיים בבית הספר הכפר הירוק.

עאזם למד רפואה ב, ובמסגרת לימודיו זכה בפרס הפקולטה לרפואה. בשנת 1991 השלים בהצטיינות את ההתמחות במיילדות וגינקולוגיה בבית החולים "הקריה". במהלך השנים, עאזם השתתף בהשתלמות באנדוקרינולוגיה של הפריון באוניברסיטת ייל ושימש כפרופסור אורח באוניברסיטת סטנפורד.

עאזם הוא רופא בכיר בבית החולים ליס נשים וליולדות במרכז הרפואי תל אביב. שם, הוא מנהל את המכון לפריון והיחידה להפריה חוץ גופית, השירות לשימור פוריות והשירות לתרומת ביציות. עאזם השתתף במעל ל-200 הצגות בכנסים מדעיים ופרסם יותר מ-130 מאמרים מדעיים. בנוסף, הוא חבר במספר איגודים מקצועיים, ביניהם: האגודה הישראלית לגינקולוגיה ומיילדות, האגודה האמריקאית לפוריות, החברה הבינלאומית לשימור הפוריות והמועצה הלאומית לגינקולוגיה, גנטיקה ופרימטולוגיה. החל משנת 2009, עאזם חבר בוועדת הלסינקי העליונה ובין השנים 2013–2016, כיהן כיו"ר האיגוד הישראלי לחקר הפריון (איל"ה).

בשנת 2020 פרסם לראשונה בעולם אודות הצלחה בגירוי שחלתי ושאיבת ביציות לשם שימור פוריות בילדה בת בת שבע אשר סבלה מהפרעה כרומוזומלית ובכך הוכיח ובניגוד למה שסברו - כי ניתן להפעיל את השחלות על ידי מתן חיצוני של גירוי הורמונלי לפני גיל ההתבגרות.

עאזם חבר במועצה הלאומית לגינקולוגיה, ובין השנים 2013–2016 כיהן כיו"ר האיגוד הישראלי לחקר הפריון (איל"ה).

נשוי ולו שלוש בנות.

== פרסים בהם זכה ==
* פרס הפקולטה לרפואה באוניברסיטה העברית
* מלגת "פולברייט"
* פרס האיגוד האמריקני לחקר הפוריות
* פרס ASRM Star Award
* מרצה מצטיין בפקולטה לרפואה באוניברסיטת תל אביב (בשנים 2009 ו-2013)
* מלגת פלדמן, במסגרתה כיהן כפרופסור אורח באוניברסיטת סטנפורד ונבחר לפרופסור האורח הטוב ביותר

== קישורים חיצוניים ==
* [https://www.ncbi.nlm.nih.gov/pubmed?term=Azem%20F%5bAuthor%5d&cmd=DetailsSearch רשימת הפרסומים של פרופ' פואד עאזם]
* [http://10tv.nana10.co.il/Article/?ArticleID=1202323 ראיון עם עזאם בערוץ 10 על טיפול פוריות פורץ דרך]

== הערות שוליים ==

קטגוריה:גינקולוגים ישראלים
קטגוריה:רופאים ערבים ישראלים
קטגוריה:בוגרי הכפר הירוק
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:טייבה: אישים
קטגוריה:ישראלים שנולדו במאה ה-20
פולין הנסון

פולין לי הנסון (באנגלית: Pauline Lee Hanson; שם נעורים: סקומב; לשעבר זגורסקי; נולדה ב-27 במאי 1954) היא פוליטיקאית אוסטרלית, מייסדת ומנהיגת מפלגת הימין האוסטרלית "אומה אחת" (PHON). ב-2016 נבחרה לסנאט בפרלמנט של אוסטרליה מטעם קווינסלנד. בסוף שנות ה-90 של המאה ה-20 הייתה חברה בבית הנבחרים מטעם פרוורי בריזבן.

הנסון ידועה בהתנגדות תקיפה להגירה אסלאמית לאוסטרליה, ואף טענה שמערך הכשרות האסלאמי "חלאל" באוסטרליה מממן טרור. ב-17 באוגוסט 2017 הגיעה לדיון בפרלמנט שיזמה על מנת לאסור את לבוש הבורקה, כשהיא לבושה בבורקה המכסה אותה מכף רגל ועד ראש.

==קישורים חיצוניים==

* 
* 

== הערות שוליים ==

קטגוריה:חברי הפרלמנט האוסטרלי
קטגוריה:פוליטיקאיות אוסטרליות
קטגוריה:אוסטרלים שנולדו ב-1954
קטגוריה:פופוליזם ימני
אלפא בזבוב

α בזבוב הוא הכוכב הבהיר ביותר בקבוצת הכוכבים זבוב עם בהירות נראית מדרגה 2.65. מיקומו הדרומי לא מאפשר לראותו מאירופה וככל הנראה משום כך הוא לא קיבל שם משלו בתרבות המערבית.

==מאפיינים==
α בזבוב הוא תת-ענק כחול עם סיווג ספקטרלי B2 IV שנמצא במרחק של כ-315 שנות אור ממערכת השמש. מסתו גדולה למדי ומוערכת בקרוב ל-9 מסות שמש, רדיוסו קרוב ל-5 רדיוסי שמש והוא מאיר בעוצמה של פי 700 מעוצמת ההארה של השמש באור נראה, אך בשל טמפרטורת פניו הגבוהה, כ-21,400 קלווין, רוב קרינתו היא בתחום העל-סגול, כך שעוצמת הארתו הכוללת היא קרוב לפי 4,000 מעוצמת ההארה של השמש. בדומה לתת-ענקים כחולים אחרים, בהירותו של α בזבוב משתנה במחזוריות של 2 שעות, 10 דקות ו-2 שניות, כלומר כ-11 מחזורים ביממה, אך השינוי הוא של מאיות דרגת בהירות בלבד. עקב כך הוא מסווג כמשתנה β בקפאוס. למרות שגילו של הכוכב מוערך בפחות מ-20 מיליון שנים, הוא נמצא לקראת סיום שלב ההיתוך של מימן להליום בליבתו, ובתחילתו של תהליך התקררות והתנפחות בדרך להפוך לעל-ענק אדום.

במרחק זוויתי של כחצי דקת קשת מ-α בזבוב נמצא כוכב נוסף עם בהירות מדרגה 12.8, שמסומן α בזבוב B. אם הוא נמצא באותו המרחק כמו α בזבוב A, אז מדובר ככל הנראה בכוכב הסדרה הראשית מסוג ספקטרלי B4 V, והמרחק הזוויתי ביניהם שקול לכ-3,000 יחידות אסטרונומיות, אך ייתכן ששני הכוכבים אינם קשורים זה לזה ורק במקרה נמצאים על אותו קו ראייה. בשנת 2002 דווח על קיומו של כוכב עמום קרוב יותר, שנמצא במרחק זוויתי של כ-5 שניות קשת מ-α בזבוב, אך לא ניתן היה לקבוע בוודאות אם מדובר בבן זוג או בכוכב שאינו קשור. אם מדובר בבן זוג, אז המרחק בין שני בני הזוג הוא כ-475 יחידות אסטרונומיות. תצפיות נוספות משנת 2010 הראו בן זוג צמוד שמקיף את α בזבוב במרחק זוויתי של כ-10 אלפיות של שניית קשת, השקול למרחק של יחידה אסטרונומית אחת.

==קישורים חיצוניים==
* [http://stars.astro.illinois.edu/sow/alphamus.html α בזבוב] באתר של ג'ים קלר
* 

==הערות שוליים==

קטגוריה:תת-ענקים מסוג B
קטגוריה:מערכות מרובות כוכבים
קטגוריה:משתני בטא בקפאוס
קטגוריה:קבוצת הכוכבים זבוב
יוהנס בלוק

גנרל חיל הרגלים יוהנס בלוק (בגרמנית: Johannes Block; 17 בנובמבר 1894 – 26 בינואר 1945) היה מפקד בכיר בוורמאכט במלחמת העולם השנייה.

==ביוגרפיה==
===תחילת דרכו===
בלוק נולד ב-17 בנובמבר 1894 בעיר האלה, שהשתייכה אז לקיסרות הגרמנית. זמן קצר לאחר פרוץ מלחמת העולם הראשונה, באוגוסט 1914, הוא התגייס לחיל התותחנים של צבא הקיסרות הגרמנית והוצב ברגימנט ארטילריית השדה ה-75. בתחילת 1915 הוא עבר לחיל הרגלים והצטרף לרגימנט הרגלים ה-36 (גנרל פלדמרשל הרוזן בלומנטל). הוא לחם בחזית המערבית ונפצע. הוא החלים בדצמבר 1915 והועבר לחזית המזרחית. ב-11 במאי 1916 הוא הועלה לדרגת לויטננט, ושנה לאחר מכן מונה למפקד גדוד חיילי סער. על חלקו במהלך המלחמה הוא קיבל את שתי המחלקות של צלב הברזל ואת אות הפציעה. הוא הצטרף לרייכסווהר ונותר בו אף לאחר המעבר לצבא של 100,000 אשר במסגרתו סולקו קצינים זוטרים רבים. בסתיו 1923 הוא הוצב בבית הספר למקצועות חי"ר במינכן. בזמן ששהה במינכן, פתחו אדולף היטלר ואריך לודנדורף בפוטש במרתף הבירה. בלוק הצטרף אליהם בצעדה אל פלדהרנהלה, אולם לאחר דיכוי הפוטש סולק מהצבא בדרגת אובר-לויטננט. ב-1 ביולי 1934 הוא חזר אל הצבא בדרגת האופטמן. הוא מונה למפקד פלוגה, וב-1 במרץ 1936 הועלה לדרגת מיור ומונה למפקד גדוד ברגימנט הרגלים ה-4. ב-1 באוגוסט 1938 הוא הועלה לדרגת אוברסט-לויטננט.

===מלחמת העולם השנייה===

עם פרוץ מלחמת העולם השנייה בספטמבר 1939, לחם בלוק עם הגדוד שבפיקודו במערכה בפולין. ב-14 במרץ 1940 הוא מונה למפקד רגימנט הרגלים ה-202, ולחם עמו במהלך המערכה על צרפת ועל ארצות השפלה. ב-1941 הוא לחם עם הרגימנט במבצע ברברוסה, וב-1 באוגוסט של אותה שנה הועלה לדרגת אוברסט. בשל הישגי הרגימנט שלו בקרבות נגד הסובייטים, הוענק לו צלב האבירים של צלב הברזל. ב-15 במאי 1942 הוא מונה למפקד הדיוויזיה ה-294, וב-1 בספטמבר של אותה שנה הוא הועלה לדרגת גנרל מיור. ב-1 בינואר 1943 הוא קודם לדרגת גנרל לוטננט, וב-22 בנובמבר של אותה שנה הוספו עלי אלון לצלב האבירים שלו. ב-24 בדצמבר 1943 הוא הועבר לכוחות המילואים, וב-1 באפריל 1944 מונה למפקד הקורפוס ה-8. ב-25 באפריל של אותה שנה הוא הועבר לפקד על הקורפוס ה-13 ולחם עמו בקרבות באוקראינה כחלק מארמיית הפאנצר הרביעית. ב-15 ביוני הוא הועבר לפקד על קורפוס הפאנצר ה-56 אשר היה חלק מהארמייה התשיעית. ב-1 ביולי 1944 הוא הועלה לדרגת גנרל חיל הרגלים. הוא נהרג ב-26 בינואר 1945 במהלך מבצע ויסלה-אודר בעיר קיילצה שבפולין. הוא היה בן 50 במותו.

==קישורים חיצוניים==

* [http://www.lexikon-der-wehrmacht.de/Gliederungen/Korps/XIIIKorps.htm יוהנס בלוק] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב האבירים עם עלי אלון
קטגוריה:מעוטרי צלב הברזל
קטגוריה:אנשי צבא גרמנים במלחמת העולם הראשונה
קטגוריה:נאצים שהשתתפו בפוטש במרתף הבירה
קטגוריה:גרמנים שנולדו ב-1894
קטגוריה:גרמנים שנפטרו ב-1945
הפנטגון (סדרת טלוויזיה)

הפנטגון (באנגלית: E-Ring) היא סדרת טלוויזיה אמריקנית ששודרה ברשת NBC מ-21 בספטמבר 2005 ועד 1 בפברואר 2006.

הסדרה גוללה את קורותיהם של קבוצת קצינים בצבא ארצות הברית המוצבים בטבעת החמישית בבניין הפנטגון, ואחראיים על הוצאתם לפועל של מבצעי מודיעין וקומנדו ברחבי העולם. על הצוות מפקד קולונל עילאי מק'נולטי (אותו גילם דניס הופר), טייס מסוקים ואיש הכוחות המיוחדים שלחם בווייטנאם. תחתיו משרת מייג'ור ג'יימס "ג'יי.טי" טיסנווסקי (אותו גילם בנג'מין בראט), יוצא רגימנט הריינג'רס ה-75 ומפקד פלגה בכוח דלתא לשעבר. תחתם משרתת הסמלת ג'וסלין (אותה גילמה אנחואן אליס), מחיל הנחתים. לצוות מסייעים היועצת המשפטית סמנתה "סוני" ליסטון (אותה גילמה קלי רתרפורד) וכן חברו ופקודו של טיסנווסקי בכוח דלתא, קפטן רוברט "בובי" וילקרסון (אותו גילם קר סמית'). הצוות מתנהל מול תת-שר ההגנה, סטיבן אלגזי, יוצא חיל הנחתים (אותו גילם ג'ו מורטון).

==קישורים חיצוניים==

* .

== הערות שוליים ==

קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות מתח אמריקאיות
קטגוריה:קהילת המודיעין האמריקאית בתרבות ובאמנות
אליפות אירופה בכדורסל נשים 1952

אליפות אירופה בכדורסל נשים 1952, הייתה האליפות האזורית השלישית שאורגנה על ידי פיב"א אירופה. האליפות נערכה במוסקבה, ברית המועצות בין ה-18 במאי ל-25 במאי 1952.

ברית המועצות ניצחה באליפות בפעם השנייה ברציפות.

==מתכונת האליפות==
בתחרות השתתפו 12 נבחרות. הם חולקו ל-3 בתים. הקבוצה המנצחת בכל בית המשיכו התמודדות על המדליות. יתר הקבוצות התמודדו על מקומות 4-6, 7-9 ו-10-12.

==בית הגמר==
{| style=border-collapse:collapse border=1 cellspacing=0 cellpadding=5
|- align=center bgcolor=#efefef
!width=30|מקום
!width=220|נבחרת
!width=23|נקודות
!width=20|נצ'
!width=20|הפ'
!width=30|קליעה
!width=30|ספיגה
!width=30|הפרש
|- bgcolor=gold
| 1 || ברית המועצות ||4|| 2 || 0 || 123 || 70 || 53 
|- bgcolor=silver
| 2 || צ'כוסלובקיה || 3 || 1 || 1 || 94 || 88 || 6 
|- bgcolor=cc9966
| 3 || הונגריה|| 2|| 0 || 2 || 77 || 136 ||59- 
|}
==הדירוג הסופי==
{| class="wikitable"
|- align=right
|-
! מיקום
! נבחרת
|- bgcolor=gold
| 1|| ברית המועצות
|- bgcolor=silver
| 2|| צ'כוסלובקיה 
|- bgcolor=cc9966
| 3|| הונגריה
|-
| 4|| בולגריה
|-
| 5|| פולין
|-
| 6|| איטליה
|-
| 7|| צרפת
|-
| 8|| שווייץ
|-
| 9|| אוסטריה
|-
| 10|| רומניה
|-
| 11|| פינלנד
|-
| 12|| גרמניה המזרחית
|}

==קישורים חיצוניים==

* [http://www.fibaeurope.com/cid_KNce8jInH7Qj1EsyH5rjn2.pageID_tS2p5FoVGi-ASCK87T,At0.compID_pnlxO1HYJhUh,MTfrmUO03.season_1952.html יורובאסקט 1952 באתר פיב"א אירופה]
* [http://archive.fiba.com/pages/eng/fa/event/p/cid/EMSW/sid/2272/_/1952_European_Championship_for_Women/index.html אליפות אירופה 1952 באתר פיב"א]

קטגוריה:אליפויות אירופה בכדורסל נשים
קטגוריה:1952 בספורט
קטגוריה:מוסקבה: תחרויות כדורסל
קטגוריה:ברית המועצות: תחרויות ספורט נשים
פיגועי הדריסה בקטלוניה (2017)

ב-17 באוגוסט 2017 אירעו שני פיגועי דריסה בקטלוניה שבספרד. הראשון בשדרות לה רמבלה בברצלונה, בו נרצחו 15 בני אדם ויותר ממאה נפצעו, השני בעיר קמברילס שמדרום לברצלונה, בו נרצחה אישה אחת ונפצעו שישה אנשים. חמשת המחבלים שביצעו את הפיגוע בקמברילס נהרגו במקום, והנהג הדורס בברצלונה נהרג לאחר מצוד. המחבלים היו טרוריסטים מוסלמים המזוהים עם המדינה האסלאמית.

==הפיצוץ באלקנר==
חוליית הטרור, שמנתה כעשרה מוסלמים ספרדים, התארגנה בעיר ריפול שמצפון לברצלונה. החוליה תכננה לפוצץ כלי רכב שכורים, עמוסים במכלי גז ובחומר הנפץ טריאצטון, בשלושה מקומות בברצלונה: שדרות לה רמבלה, כנסיית סגרדה פמיליה והנמל. לשם כך אגרו מכלי גז וחומר נפץ בבית פרטי באלקנר, דרומית לקמברילס. ב-16 באוגוסט אירע, עקב תקלה, פיצוץ בבית שבו נאגרו חומרי החבלה. בפיצוץ נהרס הבית, נהרגו שני אנשים ונפצעו רבים, והוא שיבש את התוכנית המקורית. אחד מההרוגים, שגופתו נמצאה בין הריסות הבית, הוא האימאם עבד אל באקי א-סתי, שנחשב לראש חוליית הטרור.

חברי החוליה החליטו לנצל את כלי הרכב לפיגועי דריסה.

== הפיגועים ==
הפיגוע בברצלונה החל בשעה 16:56, כאשר מחבל שנהג ברכב מסחרי מדגם פיאט טאלנטו דרס אנשים לאורך כ-530 מטרים בשדרות לה רמבלה ההומות מתיירים, החל מהאזור של כיכר קטלוניה ועד לאזור הפסיפס של ז'ואן מירו ב-Pla de l'Os. הרכב נעצר לאחר שנתקל בקיוסק והנהג, יונס אבו יעקוב, יליד מרוקו בן 22, נמלט. התושבים נקראו להסתגר בבתיהם. 

אחד החשודים בתכנון הפיגוע היה מוסא אוכאביר, בן 17, אזרח ספרדי-מוסלמי ממוצא מרוקאי, החשוד ששכר את כלי הרכב תוך שימוש בתעודות של אחיו, דריס אוכאביר, שהוא בעל עבר פלילי ופרסם בפייסבוק פוסטים אסלאמיסטיים, אנטישמיים ואנטי-ישראליים. דריס אוכאביר נעצר על ידי המשטרה.

לא רחוק מזירת הפיגוע נמצא גבר שנדקר ולאחר מכן מת מפצעיו. להערכת המשטרה הוא נדקר בידי המחבלים, שגנבו את מכוניתו כדי להימלט מהמקום. 

שמונה שעות לאחר הפיגוע בברצלונה התרחש פיגוע דריסה נוסף בעיר קמברילס, השוכנת 120 ק"מ מדרום לברצלונה. חמישה מחבלים במכונית מדגם אאודי A3 דרסו ופצעו שישה אזרחים ושוטר. אחת מהפצועים מתה מפצעיה. המכונית הדורסת התהפכה, והמשטרה הרגה ביריות את חמשת המחבלים (שלבשו חגורות נפץ דמה), בהם מוסא אוכאביר. להערכת המשטרה, המחבלים קשורים לפיגוע הדריסה בברצלונה.

המדינה האסלאמית קיבלה אחריות לשני הפיגועים, אם כי מעורבותה טרם הוכחה.
דקה דומייה ב[[כיכר קטלוניה, לזכר הרוגי הפיגועים, 18 באוגוסט 2017]]

בתום מצוד שנמשך ימים אחדים, ב-21 באוגוסט הרגה משטרת ספרד בעיירה סובירטס שממערב לברצלונה את יונס אבו יעקוב, הנהג שביצע את פיגוע הדריסה בברצלונה.

== ראו גם ==
* טרור אסלאמי באירופה

==קישורים חיצוניים==

* 

== הערות שוליים ==

קטלוניה
קטגוריה:פעולות טרור ב-2017
קטלוניה
קטגוריה:ברצלונה: היסטוריה
קטגוריה:קטלוניה: היסטוריה
קטגוריה:המדינה האסלאמית: פיגועים באירופה
קטגוריה:לה רמבלה
אוגניין וראנייש

אוגניין וראנייש (בסרבית: Огњен Врањеш; נולד ב-24 באוקטובר 1989) הוא כדורגלן בוסני המשחק בצ'וקאריצ'קי בעמדת הבלם. וראנייש הוא אחיו של הכדורגלן סטויאן וראנייש.

==קריירת מועדונים==
וראנייש התחיל את הקריירה שלו בבוראץ באניה לוקה ממנה עבר לכוכב האדום בלגרד כאשר הוא בן 20. בינואר הושאל לנפרדק קרושבץ ובקיץ של אותה שנה הושאל לשריף טירספול מליגת העל המולדובית.

ב-12 בינואר 2011 וראנייש חתם לשלוש שנים בקרסנודאר מליגת העל הרוסית.

ב-12 בדצמבר 2012 וראנייש חתם לשלוש שנים בספרטק ולדיקווקז. במאי נפצע ונעדר 8 חודשים מהמגרשים.

בינואר חתם באלאזיספור מליגת העל הטורקית. ב-9 בפברואר 2014 ערך את משחק החזרה שלו בניצחון 0-3 נגד קייסריספור.

בספטמבר סיכם בפז'יבראם מליגת העל הצ'כית, אך בסופו של נשאר באלאזיספור.

ב-2 בפברואר 2015 חתם בגזיאנטפספור, אך כעבור חוזה שוחרר מהמועדון בהסכם הדדי.

ב-26 בינואר 2016 חתם בספורטינג חיחון עד לסיום העונה עם אופציה לעונה נוספת במידה והוא ירשום דקות משחק לפחות במחצית ממשחקי הקבוצה עד לסיום העונה ובתנאי שלא תירד. למרות שווראנייש שיחק ברוב משחקי הקבוצה וחיחון נשארה בליגה, וראנייש שוחרר מהמועדון.

ב-25 באוגוסט 2016 חזר לרוסיה וחתם לשנתיים בטום טומסק.

ב-22 בדצמבר 2016 וראנייש חתם בא.א.ק. אתונה מליגת העל היוונית. ב-5 בפברואר 2017 הבקיע את שער הבכורה שלו במועדון בניצחון 0-6 נגד וריה.

ב-20 ביוני 2018 חתם באנדרלכט הבלגית לארבע שנים. כעבור שנה בדיוק, חזר בהשאלה לא.א.ק. אתונה, ובסיום העונה חזר לאנדרלכט.

ב-25 בינואר 2021, וראנייש הושאל לשרלרואה.

ב-19 ביולי 2021 חזר וראנייש לא.א.ק. אתונה וחתם לשנתיים.

ב-25 ביולי 2022 חתם בהטאייספור הטורקית.

ב-1 בספטמבר 2023 וראנייש חתם בצ'וקאריצ'קי מליגת העל הסרבית.

==קריירה בינלאומית==
ב-17 בנובמבר 2010 וראנייש ערך את הופעת הבכורה שלו בנבחרת בוסניה והרצגובינה בניצחון 2-3 נגד . וראנייש השתתף עם הנבחרת במונדיאל 2014, אליו העפילה לראשונה בתולדותיה באותה שנה.

ב-3 ביוני 2016 הורחק בתיקו 2-2 נגד .

==קישורים חיצוניים==

קטגוריה:כדורגלנים בוסנים
קטגוריה:בלמי כדורגל בוסנים
קטגוריה:מגני כדורגל בוסנים
קטגוריה:באניה לוקה: כדורגלנים
קטגוריה:כדורגלני בוראץ באניה לוקה
קטגוריה:כדורגלני הכוכב האדום בלגרד
קטגוריה:כדורגלני נפרדק קרושבאץ
קטגוריה:כדורגלני שריף טירספול
קטגוריה:כדורגלני קרסנודאר
קטגוריה:כדורגלני אלניה ולדיקווקז
קטגוריה:כדורגלני אלאזיספור
קטגוריה:כדורגלני גזיאנטפספור
קטגוריה:כדורגלני ספורטינג חיחון
קטגוריה:כדורגלני טום טומסק
קטגוריה:כדורגלני א.א.ק. אתונה
קטגוריה:כדורגלני אנדרלכט
קטגוריה:כדורגלני שרלרואה
קטגוריה:כדורגלני הטאייספור
קטגוריה:כדורגלני צ'וקריצ'קי
קטגוריה:כדורגלני נבחרת בוסניה והרצגובינה
קטגוריה:כדורגלני מונדיאל 2014
קטגוריה:ספורטאים זרים בסרביה
קטגוריה:ספורטאים זרים במולדובה
קטגוריה:ספורטאים זרים ברוסיה
קטגוריה:ספורטאים זרים בטורקיה
קטגוריה:ספורטאים בוסנים בספרד
קטגוריה:ספורטאים זרים ביוון
קטגוריה:ספורטאים זרים בבלגיה
קטגוריה:בוסנים שנולדו ב-1989